***Návrh-* ZMLUVA O DIELO**

uzatvorená podľa Obchodného zákonníka č. 513/1991 Zb. v znení neskorších predpisov a doplnkov

**Zmluvné strany**

**Objednávateľ:**

Názov organizácie: Obec Močenok

Sídlo organizácie: Sv. Gorazda 629/82, 951 31 Močenok

Zastúpený: PaedDr. Roman Urbánik, starosta obce

IČO: 00 308 439

DIČ: 20 21 25 27 94

Bankové spojenie: VÚB, a.s.

IBAN: SK42 0200 0000 0015 8221 9153

BIC kód: SUBASKBX

Telefón: +421376552370

e-mail: [starosta@mocenok.sk](mailto:starosta@mocenok.sk)

**Zhotoviteľ:**

Názov:

Sídlo:

Zastúpený:

IČO:

IČ DPH:

Bankové spojenie:

IBAN:

Telefón:

e-mail:

**Preambula**

Táto zmluva sa uzatvára na základe výsledku verejného obstarávania. Verejné obstarávanie sa uskutočnilo podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len ,,zákon“).

**Čl. 1**

**Predmet zmluvy**

1.1 Predmetom zmluvy je zhotovenie diela: ,,Trhovisko – polyfunkčná budova“ na základe požiadavky objednávateľa.

1.2 Zhotoviteľ sa zaväzuje, že predmet zmluvy dodá v rozsahu a kvalite podľa podmienok uvedených v tejto zmluve, v súlade s výzvou na predloženie cenovej ponuky, sv súlade s projektovou dokumentáciou, súťažnou ponukou a položkovitým rozpočtom – výkazom výmer v prílohe tejto zmluvy.

1.3 Miesto realizácie diela: obec Močenok ulica Školská, parcela č. 732/1 a 1747/1 katastrálne územie Močenok.

1.4 Zhotoviteľ sa zaväzuje, že dielo riadne a včas bez vád a nedorobkov, podľa ustanovení tejto zmluvy, jej príloh, výzvy, súťažnou ponukou a položkovitým rozpočtom – výkazom výmer. Zabezpečiť realizáciu diela tak, aby objednávateľovi nevznikla škoda alebo iná ujma.

**Čl. 2**

**Odstúpenie od zmluvy a úhrada súvisiacich nákladov**

2.1 Objednávateľ má právo odstúpiť od zmluvy, ak zhotoviteľ neprevedie práce v požadovanom čase a v požadovanej kvalite a má právo vymáhať od zhotoviteľa vzniknuté škody.

**Čl. 3**

**Termín plnenia zmluvy**

3.1 Lehota na plnenie predmetu zákazky do 4 týždňov od nadobudnutia účinnosti tejto zmluvy.

3.2 Nástup na plnenie zmluvy bude zhotoviteľ koordinovať s pracovníkom objednávateľa zodpovedným za uvedené dielo: Miroslav Lóži, 0908 735 968.

**Čl. 4**

**Sankcie pri omeškaní a nedodržaní technických parametrov**

4.1 V prípade nedodržania zmluvne dohodnutej lehoty realizácie diela podľa bodu 3.1 tejto zmluvy, má objednávateľ právo požadovať od zhotoviteľa zmluvnú pokutu vo výške 0,05 % zo zmluvnej ceny vrátane DPH (bod 6.3 tejto zmluvy) za každý aj začatý deň omeškania s včasným dodaním diela.

4.2 V prípade nedodržania termínu splatnosti faktúry (30 dní po včasnej a riadnej realizácie prác a ich prevzatí zo strany objednávateľa a predložení faktúry) má zhotoviteľ právo požadovať úroky z omeškania vo výške 0,05 % z fakturovanej ceny.

4.3 Uhradením sankcie nie je dotknutý nárok na náhradu škody.

**Čl. 5**

**Odovzdanie a prevzatie predmetu zmluvy**

5.1 Stavenisko odovzdá objednávateľom poverený zamestnanec Miroslav Lóži – vedúci útvaru služieb a investičnej výstavby t.č. 0908 735 968 a jeho prevzatie potvrdí podpisom na preberacom a odovzdávajúcom protokole. Prevzatie staveniska sa uskutoční najneskôr do 4 týždňov po nadobudnutí účinnosti tejto zmluvy. Začiatok prác bezodkladne po prevzatí staveniska podľa požiadaviek objednávateľa.

5.2 Zhotoviteľ určuje osobu zodpovednú za realizáciu a odovzdanie diela:\_\_\_\_\_\_\_\_\_\_\_\_\_\_

5.3 Zhotoviteľ umožní objednávateľovi kontrolovať priebeh prác a spôsob ich realizácie.

5.4 Po skončení diela odovzdá zhotoviteľ dielo protokolárne objednávateľovi, pričom v preberacom protokole je objednávateľ a zhotoviteľ povinný zaznamenať vady zistené pri prevzatí diela. Objednávateľ má právo neprevziať predmet zmluvy v prípade, ak vykazuje pri jeho preberaní vady a tieto vady bránia kolaudácii stavby. V prípade, ak objednávateľ je ochotný prevziať predmet zmluvy s vadami, ktoré však nebránia jeho bezprostrednému užívaniu, je zhotoviteľ povinný viditeľné a zaznamenané vady v preberacom protokole odstrániť v dohodnutej lehote od odovzdania diela, maximálne však do 7 dní od prevzatie predmetu zmluvy, v opačnom prípade má po tomto termíne objednávateľ právo požadovať od zhotoviteľa zaplatenie zmluvnej pokuty vo výške 0,05 % z dohodnutej zmluvnej ceny vrátane DPH (bod 6.3 tejto zmluvy) jednotlivo za každú vadu a každý aj začatý deň omeškania s odstránením vady, tým nie je dotknutý nárok na náhradu škody.

5.5 Preberací a odovzdávajúci protokol bude podpísaný oboma zmluvnými stranami, bude obsahovať zápis o prevzatí a odovzdaní diela, ktorý bude obsahovať zhodnotenie kvality vykonaných prác, súpis zistených vád a nedorobkov, dohodu o opatreniach a lehotách na ich odstránenie.

5.6 Zhotoviteľ zodpovedá za to, že predmet zmluvy bude zhotovený podľa tejto zmluvy, písomných požiadaviek objednávateľa, s odbornou starostlivosťou, platných právnych predpisov, technických noriem a že po dobu stanovenú v bode 7.1 bude mať vlastnosti dojednané v tejto zmluve, písomných požiadavkách objednávateľa, platných právnych predpisov, technických normách v opačnom prípade má objednávateľ právo požadovať zmluvnú pokutu vo výške dohodnutej zmluvnej ceny vrátane DPH (bod 6.3 tejto zmluvy), tým nie je dotknutý nárok na náhradu škody.

5.7 Zhotoviteľ je povinný škodu vzniknutú na pozemku ako aj škodu, ktorá vznikne tretím osobám v súvislosti s výkonom prác zhotoviteľa alebo ním poverených osôb, odstrániť uvedením do pôvodného stavu a vzniknutú škodu odstrániť a nahradiť.

5.8 Zhotoviteľ zabezpečí ochranu svojich pracovníkov pri práci na ceste v zmysle platných zákonov.

5.9 Zhotoviteľ odovzdá všetky potrebné doklady a dokumenty, ktoré sú potrebné ku kolaudácii stavby.

**Čl. 6**

**Cena**

6.1 Zmluvná cena diela tejto zmluvy je stanovená v zmysle zákona č. 18/1996 Z.z. o cenách v znení neskorších predpisov. Považuje sa za cenu maximálnu a platnú počas doby trvania zmluvy.

6.2 Ceny uvedené v ponuke pokrývajú všetky náklady na realizáciu diela.

6.3 Cena diela v rozsahu tejto zmluvy je stanovená v zmysle priloženého rozpočtu – výkazu výmer vo výške: ................................................. EUR bez DPH

DPH 20 % ................................................. EUR

Celková cena s DPH ................................................. EUR

Slovom: ......................................................................

**Čl. 7**

**Záruky**

7.1 Záruka za predmet obstarávania je neoddeliteľnou súčasťou zmluvy a je stanovená na .... mesiacov od zhotovenia diela bez vád a nedorobkov a jeho písomného prevzatia objednávateľom.

7.2 Zhotoviteľ zodpovedá na to, že dielo bude zhotovené podľa podmienok tejto zmluvy, vrátane jej príloh, súťažných podkladov a v zmysle právnych predpisov a príslušných STN a EN, a že počas záručnej doby bude mať vlastnosti dohodnuté v tejto zmluve.

7.3 Zhotoviteľ zodpovedá za škody spôsobené vlastným zavinením, ako i za škody zavinené osobami, ktoré použije na plnenie vlastných záväzkov.

7.4 Zhotoviteľ zodpovedá za vady a nedorobky, ktoré má predmet zmluvy v čase jeho odovzdania objednávateľovi, aj za tie ktoré sa prejavili po odovzdaní diela.

7.5 Počas záručnej doby má objednávateľ právo požadovať bezplatné odstránenie vady diela.

7.6 Pri odstraňovaní vadného plnenia náklady a škody s tým spojené hradí zhotoviteľ.

7.7 Pri opakovanom vadnom plnení si objednávateľ vyhradzuje právo od zmluvy odstúpiť a u zhotoviteľa uplatniť všetky vzniknuté škody.

7.8 Zhotoviteľ sa zaväzuje odstrániť prípadné vady diela bez zbytočného odkladu po uplatnení písomnej reklamácie objednávateľa najneskôr však do 7 dní od doručenia reklamácie zhotoviteľovi v opačnom prípade má po tomto termíne objednávateľ právo požadovať od zhotoviteľa zaplatenie zmluvnej pokuty vo výške 0,05 % z dohodnutej ceny vrátane DPH (bod 6.3 tejto zmluvy) jednotlivo za každú vadu a každý aj začatý deň omeškania s odstránením reklamovanej vady, tým nie je dotknutý nárok na náhradu škody.

7.9 Ak zhotoviteľ neodstráni zjavné vady zistené pri preberacom konaní v dohodnutej lehote najneskôr však do 7 dní od ich zistenia, zaplatí objednávateľovi za každý aj začatý kalendárny deň omeškania s odstránením každej jednotlivej vady zmluvnú pokutu vo výške 25,- EUR až do doby jej úplného odstránenia.

7.10 Ak zhotoviteľ neodstráni písomne reklamované skryté vady diela zistené počas záručnej doby v dohodnutej lehote najneskôr však do 7 dní od ich zistenia objednávateľom, zaplatí objednávateľovi za každý aj začatý kalendárny deň omeškania s odstránením každej jednotlivej reklamovanej vady zmluvnú pokutu vo výške 50,- EUR až do doby jej úplného odstránenia.

7.11 V prípade, že zhotoviteľ vady uvedené v bode 5.4 a 7.8 neodstráni v stanovenom termíne, objednávateľ má právo odstrániť vady treťou osobou na náklady zhotoviteľa.

**Čl. 8**

**Platobné podmienky a fakturácia**

8.1 Predmet zákazky bude financovaný z vlastných prostriedkov objednávateľa, preto objednávateľ nemá záujem o oneskorené plnenie predmetu zákazky.

8.2 Riadne vystavená faktúra je splatná do 30 dní od jej doručenia objednávateľovi.

8.3 Faktúra musí obsahovať náležitosti v zmysle platných právnych predpisov a bude predkladaná objednávateľovi v dvoch vyhotoveniach vrátane prílohy – súpis vykonaných prác a preberací protokol diela zhotoveného bez vád a nedorobkov podpísaný oboma zmluvnými stranami. Objednávateľ môže faktúru vrátiť, ak obsahuje nesprávne údaje, iné nesprávnosti alebo neobsahuje zákonom predpísané náležitosti, či už v samotnej faktúre alebo jej prílohách. Doručením oprávnenej faktúry objednávateľovi vrátane jej príloh začína plynúť nová lehota splatnosti faktúry.

8.4 Objednávateľ neposkytne preddavky ani zálohy na plnenie predmetu zmluvy.

8.5 Objednávateľ zaplatí 10 % z celkovej sumy za cenu diela po kolaudácii stavby.

**Čl. 9**

**Všeobecné dojednávania**

9.1 Právo a povinnosti účastníkov zmluvného vzťahu touto zmluvou neupravené sa riadia slovenským právnym poriadkom, najmä Obchodným zákonníkom a súvisiacimi predpismi.

9.2 Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať pokyny objednávateľa zápisy a dohody oprávnených pracovníkov zmluvných strán a rozhodnutiami dotknutých orgánov štátnej správy.

9.3 Akékoľvek zmeny tejto zmluvy o dielo sú možné len písomnými dodatkami podpísanými štatutárnymi zástupcami oboch zmluvných strán.

9.4 Zmluva je vytvorená v štyroch vyhotoveniach po dvoch vyhoveniach každej strany a nadobúda platnosť jej podpísaním štatutárnymi zástupcami oboch zmluvných strán a účinnosť nasledujúcim dňom po jej zverejnení na webovom sídle obce Močenok. Zmluvné strany súhlasia so zverejnením celej zmluvy po jej podpise oboma zmluvnými stranami na webovom sídle verejného obstarávateľa.

9.5 Položkovitý rozpočet – výkaz výmer predložený do cenovej ponuky zákazky podľa § 117 zákona o verejnom obstarávaní je neoddeliteľnou súčasťou tejto zmluvy.

9.6 V prípade, ak bude podľa tejto zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode zmluvy, dokiaľ nie je zmena adresy písomne oznámená druhej zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú dňom vrátenia zmluvnej strane, ktorá zásielku doručuje.

9.7 Prípadne vzniknuté spory z porušovania zmluvných podmienok budú zmluvné strany prioritne riešiť rokovaním oprávnených zástupcov zmluvných strán. V prípade, ak sa nedohodnú, spory rieši príslušný súd.

9.8 Zmluvné strany vyhlasujú, že si túto zmluvu prečítali a že táto zmluva, tak ako bola vyhotovená zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy.

Prílohy k zmluve:

1. Rozpočet – technická špecifikácia

V ......................... dňa: ......................... V Močenku, dňa .........................

............................................................... .......................................................

zhotoviteľ objednávateľ

PaedDr. Roman Urbánik

starosta obce